VENDIM
Nr. 130, datë 10.8.2020

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN KORRIK 2020

Në mbështetje të nenit 16 dhe nenit 87 pika 4, të ligjit nr. 43/2015 “Për sektorin e energjisë elektrike”, i ndryshuar; “Metodologjisë së përcaktimit të çmimit të shitjes të energjisë elektrike nga Furnizuesi i Mundësisë së Fundit”, miratuar, me vendimin e Bordit të ERE-s nr. 201, datë 4.12.2017, i ndryshuar; nenit 15 të “Rregullores për organizimin, funksionimin dhe procedurat e ERE”, miratuar, me vendimin e Bordit të ERE-s nr. 96, datë 3.9.2016, Bordi i Entit Rregullator të Energjisë, (ERE) në mbledhjen e tij të datës 10.8.2020, mbasi shqyrtoi relacionin e përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes të energjisë elektrike të furnizuar nga Furnizuesi i Mundësisë së Fundit” për muajin korrik 2020, 
[bookmark: _GoBack]konstatoi se: 
- Shoqëria FSHU sh.a., me shkresën e saj nr. 6352 prot., datë 7.8.2020, ka paraqitur në ERE aplikimin për miratimin e çmimit të shitjes së energjisë elektrike për muajin korrik 2020, për klientët e lidhur në nivelin e tensionit 35 kV të cilët furnizohen nga Furnizuesi i Mundësisë së Fundit.
- Bashkëlidhur këtij aplikimi, FSHU sh.a. nuk ka paraqitur informacion e detajuar lidhur me procedurat e blerjes së energjisë elektrike nga tregu i parregulluar.
- ERE i është referuar portalit online https://oshee.al/kalendari-i-ofertave/ të shoqërisë dhe ka nxjerrë në formë elektronike dokumentacionin e detajuar të realizimit të procedurës së blerjes së energjisë elektrike në treg të parregulluar sipas periudhës së deklaruar në aplikim.
- Rezulton së është zhvilluar vetëm 1 procedurë për blerjen e energjisë elektrike në treg të parregulluar (P94) dhe sasia e blerë në tregun e parregulluar është 74,400 MWh me një vlerë totale prej 3,039,240.00 euro. 
- Çmimi mesatar i ponderuar i blerjes së energjisë elektrike në treg të parregulluar rezulton 5.075 lekë/kWh. 
- Për sa i përket kursit të këmbimit, shoqëria FSHU sh.a. deklaron se për llogaritjen e çmimit të blerjes së energjisë elektrike ka përdorur kursin zyrtar të këmbimit të Bankës së Shqipërisë për datat kur janë realizuar procedurat e blerjes së energjisë elektrike të cilat janë konfirmuar dhe në faqen zyrtare të Bankës së Shqipërisë.
- Bazuar në kërkesën e shoqërisë FSHU sh.a., kostot administrative të Furnizuesit të Mundësisë së Fundit për vitin 2020, janë vlerësuar sa ato të vitit 2019.
- Tarifa e përdorimit të rrjetit të transmetimit: bazuar në vendimin nr. 198, datë 12.12.2019 “Mbi lënien në fuqi të vendimit nr. 266, datë 21.12.2018, të Bordit të ERE-s, në lidhje me tarifën e shërbimit të transmetimit të energjisë elektrike për vitin 2020” është 0.75 lekë/kWh.
- Tarifa e përdorimit të rrjetit të shpërndarjes në nivelin e tensionit 35 kV: bazuar në vendimin nr. 199, datë 12.12.2019, të Bordit të ERE-s “Mbi shtyrjen e fuqisë juridike të vendimit të ERE-s nr. 268, datë 21.12.2018, për tarifat e përdorimit të rrjetit të shpërndarjes sipas nivelit të tensionit për vitin 2020” është 1.5 lekë/kWh.
- Në zbatim të metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit, të rishikuar, llogaritjet e FSHU sh.a., si dhe propozimi i ERE-s për përcaktimin e çmimit për klientët që furnizohen nga FMF-ja për muajin korrik 2020, paraqiten në tabelën përmbledhëse si vijon:



- Për sa përcaktuar për çdo element të formulës përllogaritëse, bazuar në informacionet e paraqitura në këtë aplikim, si dhe vlerësimeve të ERE-s sa më sipër, rezulton se çmimi i shitjes së energjisë elektrike të furnizuar nga Furnizuesi i Mundësisë së Fundit për muajin korrik 2020, të jetë 9.27 lekë/kWh. 
- Në zbatim të pikës 2, të nenit 8 të “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, i ndryshuar, me vendimin e Bordit të ERE-s nr. 233, datë 20.12.2019, parashikohet se në çdo rast ky çmim nuk do të jetë më i ulët se çmimi i shitjes me pakicë të klientët që furnizohen në atë nivel tensioni sipas vendimit të Bordit të ERE-s nr. 148, datë 26.12.2014, kur këtë funksion e ushtron OSHEE/ FSHU. 
- Çmimi i miratuar, me vendimin e Bordit të ERE-s nr. 148, datë 26.12.2014, për klientët që furnizohen në nivelin e tensionit 35 kV është 9.5 lekë/kWh.
Për gjithë sa më sipër cituar, Bordi i ERE-s 

VENDOSI:

1. Miratimin e çmimit të shitjes të energjisë elektrike të furnizuar nga Furnizuesi i Mundësisë së Fundit prej 9.5 lekë/kWh për muajin korrik 2020.
2. Drejtoria Juridike dhe Zgjidhjes së Mosmarrëveshjeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR 
Petrit Ahmeti

